b'\n_START_ARTICLE_\nJevgeni Gontmahher\n_START_PARAGRAPH_\nJevgeni \xc5\xa0ljomovit\xc5\xa1 Gontmahher (vene keeles \xd0\x95\xd0\xb2\xd0\xb3\xd0\xb5\xd0\xbd\xd0\xb8\xd0\xb9 \xd0\xa8\xd0\xbb\xd1\x91\xd0\xbc\xd0\xbe\xd0\xb2\xd0\xb8\xd1\x87 \xd0\x93\xd0\xbe\xd0\xbd\xd1\x82\xd0\xbc\xd0\xb0\xd1\x85\xd0\xb5\xd1\x80; s\xc3\xbcndinud 6. juulil 1953 Lvivis) on Venemaa majandusteadlane, professor.\n_START_SECTION_\nHaridus ja t\xc3\xb6\xc3\xb6k\xc3\xa4ik\n_START_PARAGRAPH_\nTa l\xc3\xb5petas 1975. aastal Lomonossovi-nimelise Moskva Riikliku \xc3\x9clikooli geograafiateaduskonna. 2001. aastal kaitses ta majandusteaduste doktori kraadi. Ta t\xc3\xb6\xc3\xb6tab 2009. aastast \xc3\xb5ppej\xc3\xb5una K\xc3\xb5rgemas Majanduskoolis. Ta on seal sotsiaalteaduste teaduskonna poliitikateaduse osakonna professor. _NEWLINE_Gontmahher t\xc3\xb6\xc3\xb6tas aastatel 1993\xe2\x80\x931994 Venemaa elanikkonna sotsiaalse kaitse ministri aset\xc3\xa4itjana, 1994\xe2\x80\x931995 Venemaa F\xc3\xb6deratsiooni presidendi administratsiooni osakonnajuhatajana, 1998\xe2\x80\x932003 Venemaa F\xc3\xb6deratsiooni valitsusaparaadi sotsiaalse arengu osakonna juhatajana, 2003\xe2\x80\x932004 Venemaa T\xc3\xb6\xc3\xb6sturite ja Ettev\xc3\xb5tjate Liidu asepresidendina ja 2006\xe2\x80\x932009 Venemaa Teaduste Akadeemia Majandusinstituudi sotsiaalpoliitika keskuse juhatajana._NEWLINE_Ta on K\xc3\xb5rgema Majanduskooli professor. Alates 2008. aastast on Gontmahher Venemaa presidenti n\xc3\xb5ustava Kaasaegse Arengu Instituudi juhatuse liige. _NEWLINE_Jevgeni Gontmahher on Venemaa Juudi Kongressi \xc3\xbchiskondliku n\xc3\xb5ukogu liige._NEWLINE_2018. aasta Venemaa presidendivalimistel oli ta presidendikandidaadi Jabloko liidri Grigori Javlinski usaldusisik.\n_START_SECTION_\nIsiklikku\n_START_PARAGRAPH_\nTa valdab v\xc3\xb5\xc3\xb5rkeeltest inglise, poola ja ukraina keelt.'